CELEX: 32014R0489
Language: da
Date: 2014-05-12 00:00:00
Title: Kommissionens gennemførelsesforordning (EU) nr. 489/2014 af 12. maj 2014 om ændring af Rådets gennemførelsesforordning (EU) nr. 102/2012 om indførelse af en endelig antidumpingtold på importen af tovværk og kabler af stål med oprindelse i bl.a. Folkerepublikken Kina, som blev udvidet til at omfatte importen af tovværk og kabler af stål afsendt fra bl.a. Republikken Korea, uanset om varen er angivet med oprindelse i Republikken Korea eller ej

13.5.2014   
            
            
               DA
            
            
               Den Europæiske Unions Tidende
            
            
               L 138/80
            
         KOMMISSIONENS GENNEMFØRELSESFORORDNING (EU) Nr. 489/2014
   af 12. maj 2014
   om ændring af Rådets gennemførelsesforordning (EU) nr. 102/2012 om indførelse af en endelig antidumpingtold på importen af tovværk og kabler af stål med oprindelse i bl.a. Folkerepublikken Kina, som blev udvidet til at omfatte importen af tovværk og kabler af stål afsendt fra bl.a. Republikken Korea, uanset om varen er angivet med oprindelse i Republikken Korea eller ej
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (1) (»grundforordningen«), særlig artikel 13, stk. 4,
   efter at have underrettet medlemsstaterne, og
   ud fra følgende betragtninger:
   A.   GÆLDENDE FORANSTALTNINGER
   
   
               (1)
            
            
               Ved forordning (EF) nr. 1796/1999 (2) indførte Rådet en endelig antidumpingtold på importen af tovværk og kabler af stål med oprindelse bl.a. i Folkerepublikken Kina. Disse foranstaltninger blev opretholdt ved Rådets forordning (EF) nr. 1601/2001 (3) og ved Rådets forordning (EF) nr. 1858/2005 (4).
            
         
               (2)
            
            
               Ved gennemførelsesforordning (EU) nr. 400/2010 (5) udvidede Rådet antidumpingtolden på importen af tovværk og kabler af stål med oprindelse i bl.a. Folkerepublikken Kina til også at omfatte importen af samme vare afsendt fra Republikken Korea, uanset om varen er angivet med oprindelse i Republikken Korea eller ej, efter en antiomgåelsesundersøgelse i henhold til grundforordningens artikel 13. Ved samme forordning blev visse koreanske eksporterende producenter fritaget for de udvidede foranstaltninger.
            
         
               (3)
            
            
               De gældende foranstaltninger er en antidumpingtold indført ved Rådets gennemførelsesforordning (EU) nr. 102/2012 (6) på importen af tovværk og kabler af stål med oprindelse i bl.a. Folkerepublikken Kina, som blev udvidet til også at omfatte importen af tovværk og kabler af stål afsendt fra bl.a. Republikken Korea, uanset om varen er angivet med oprindelse i Republikken Korea, efter en udløbsundersøgelse i henhold til artikel 11, stk. 2, i grundforordningen, ændret ved Rådets gennemførelsesforordning (EU) nr. 558/2012 (7) (»de gældende foranstaltninger«).
            
         B.   SAGSFORLØB
   
   1.   Indledning
   
   
               (4)
            
            
               Kommissionen modtog en anmodning om fritagelse for de gældende foranstaltninger i henhold til grundforordningens artikel 13, stk. 4. Ansøgningen blev indgivet af Line Metal Co. Ltd (»Line Metal«), en producent i Republikken Korea, og vedrørte muligheden for at fritage Line Metal for de gældende foranstaltninger.
            
         
               (5)
            
            
               Efter at have undersøgt de af Line Metal fremlagte beviser og efter at have hørt medlemsstaterne og efter at have givet EU-erhvervsgrenen mulighed for at fremsætte bemærkninger indledte Kommissionen den fornyede undersøgelse den 28. august 2013 ved Kommissionens forordning (EU) nr. 806/2013 (8) (»indledningsforordningen«).
            
         
               (6)
            
            
               Indledningsforordningen ophævede den antidumpingtold, der var blevet indført ved gennemførelsesforordning (EU) nr. 102/2012 for så vidt angår importen af den pågældende vare afsendt fra Republikken Korea og fremstillet af Line Metal. Derudover blev toldmyndighederne ved indledningsforordningens artikel 3 pålagt at træffe passende foranstaltninger til at registrere en sådan import, jf. grundforordningens artikel 14, stk. 5.
            
         2.   Den undersøgte vare
   
   
               (7)
            
            
               Den vare, der er genstand for undersøgelsen, er tovværk og kabler af stål, herunder lukkede tove, med undtagelse af tovværk og kabler af rustfrit stål, med største tværmål over 3 mm, med oprindelse i Folkerepublikken Kina eller afsendt fra Republikken Korea, uanset om varen er angivet med oprindelse i Republikken Korea eller ej (»den undersøgte vare«), i øjeblikket henhørende under KN-kode ex 7312 10 81, ex 7312 10 83, ex 7312 10 85, ex 7312 10 89 and ex 7312 10 98 (Taric-kode 731210281213, 731210283213, 731210285213, 731210289213 og 731210298213).
            
         3.   Rapporteringsperiode
   
   
               (8)
            
            
               Rapporteringsperioden omfattede perioden fra den 1. juli 2012 til den 30. juni 2013. Der blev indsamlet data fra 2008 til udgangen af rapporteringsperioden med henblik på at undersøge, om handelsmønsteret havde ændret sig.
            
         4.   Undersøgelse
   
   
               (9)
            
            
               Kommissionen underrettede officielt Line Metal samt repræsentanter for Republikken Korea om, at der ville blive indledt en fornyet undersøgelse. Interesserede parter blev opfordret til at tilkendegive deres synspunkter og blev underrettet om muligheden for at anmode om en høring. Der blev ikke fremsat anmodning herom.
            
         
               (10)
            
            
               Kommissionen sendte et spørgeskema til Line Metal og modtog en rettidig besvarelse. Kommissionen indhentede og efterprøvede alle de oplysninger, som den anså for nødvendige til den fornyede undersøgelse. Der blev aflagt flere kontrolbesøg hos Line Metal.
            
         C.   KONKLUSIONER
   
   
               (11)
            
            
               Undersøgelsen bekræftede, at Line Metal ikke var forretningsmæssigt forbundet med nogen af de kinesiske eksportører og producenter, der er genstand for de gældende antidumpingforanstaltninger, og ikke havde eksporteret den undersøgte vare til Unionen i undersøgelsesperioden for den antiomgåelsesundersøgelse, der lå til grund for de udvidede foranstaltninger, dvs. perioden fra 1. juli 2008 til 30. juni 2009. Line Metals første eksport af den undersøgte vare fandt sted efter udvidelsen af foranstaltningerne til at omfatte Republikken Korea.
            
         
               (12)
            
            
               Line Metals forarbejdningsaktiviteter kan betragtes som en samle- og/eller færdiggørelsesproces, jf. grundforordningens artikel 13, stk. 2. Line Metal køber indenlandsk produceret valsetråd af stål, men importerer også valsetråd af stål fra Folkerepublikken Kina, som derefter trækkes, slås og samles i virksomheden i Republikken Korea. Det færdige produkt sælges på hjemmemarkedet og eksporteres til Unionen.
            
         
               (13)
            
            
               I rapporteringsperioden udgjorde råvarer af kinesisk oprindelse mere end 60 % af den samlede værdi af de dele, der indgår i den færdige vare. Det var derfor nødvendigt at gennemføre merværditesten i grundforordningens artikel 13, stk. 2. Testen viste, at værditilvæksten til de dele, der indførtes fra Folkerepublikken Kina, i løbet af samle- og færdiggørelsesprocessen overstiger 25 % af fremstillingsomkostningerne. Derfor blev det konkluderet, at Line Metals produktionsvirksomhed ikke indebar omgåelse ifølge grundforordningens artikel 13, stk. 2.
            
         
               (14)
            
            
               Undersøgelsen bekræftede, at Line Metal ikke købte den undersøgte færdige vare fra Folkerepublikken Kina med henblik på videresalg eller omladning til Unionen, og at virksomheden kan retfærdiggøre al sin eksport i rapporteringsperioden.
            
         
               (15)
            
            
               På grundlag af de resultater, der er beskrevet i betragtning 11-14, konkluderer Kommissionen, at Line Metal ikke omgår de gældende antidumpingforanstaltninger vedrørende importen af tovværk og kabler af stål med oprindelse i bl.a. Folkerepublikken Kina, som blev udvidet til at omfatte importen af tovværk og kabler af stål afsendt fra bl.a. Republikken Korea, uanset om varen er angivet med oprindelse i Republikken Korea eller ej.
            
         
               (16)
            
            
               Ovenstående resultater blev fremlagt for Line Metal og EU-erhvervsgrenen, som fik lejlighed til at fremsætte bemærkninger. Der blev taget hensyn til de modtagne bemærkninger i det omfang, de fandtes rimelige.
            
         D.   ÆNDRING AF LISTEN OVER VIRKSOMHEDER, DER ER FRITAGET FOR DE GÆLDENDE FORANSTALTNINGER
   
   
               (17)
            
            
               I overensstemmelse med ovenstående konklusioner bør Line Metal tilføjes på listen over de virksomheder, der er fritaget for den antidumpingtold, der blev indført ved Rådets gennemførelsesforordning (EU) nr. 102/2012.
            
         
               (18)
            
            
               Som fastsat i artikel 1, stk. 2, i gennemførelsesforordning (EU) nr. 400/2010 er anvendelsen af fritagelsen betinget af, at der over for medlemsstaternes toldmyndigheder fremlægges en gyldig handelsfaktura, der overholder kravene i bilaget til nævnte forordning. Hvis en sådan faktura ikke fremlægges, finder antidumpingtolden fortsat anvendelse.
            
         
               (19)
            
            
               Fritagelsen for de udvidede foranstaltninger vedrørende importen af tovværk og kabler af stål fremstillet af Line Metal indrømmes på grundlag af konklusionerne i denne fornyede undersøgelse. Fritagelsen omfatter derfor alene importen af tovværk og kabler af stål afsendt fra Republikken Korea og fremstillet af ovennævnte specifikke juridiske enhed. Import af tovværk og kabler af stål, der er fremstillet af enhver anden virksomhed, som ikke specifikt er angivet i artikel 1, stk. 4, i gennemførelsesforordning (EU) nr. 102/2012, som ændret, med navn, herunder enheder, der er forretningsmæssigt forbundne med de specifikt angivne, kan ikke nyde godt af fritagelsen og bør omfattes af den resttold, der blev indført ved nævnte forordning.
            
         
               (20)
            
            
               Den fornyede undersøgelse (ny eksportør) bør afsluttes, og gennemførelsesforordning (EU) nr. 102/2012, som ændret, bør ændres, så den også omfatter Line Metal i tabellen i artikel 1, stk. 4 —
            
         VEDTAGET DENNE FORORDNING:
   Artikel 1
   Tabellen i artikel 1, stk. 4, i gennemførelsesforordning (EU) nr. 102/2012, ændret ved gennemførelsesforordning (EU) nr. 558/2012, erstattes af følgende tabel:
   
      
                  »Land
               
               
                  Virksomhed
               
               
                  Taric-tillægskode
               
            
                  Republikken Korea
               
               
                  Bosung Wire Rope Co., Ltd, 568, Yongdeok-ri, Hallim-myeon, Gimae-si, Gyeongsangnam-do, 621-872
               
               
                  A969
               
            
                  Chung Woo Rope Co., Ltd, 1682-4, Songjung-Dong, Gangseo-Gu, Busan
               
               
                  A969
               
            
                  CS Co., Ltd, 287-6 Soju-Dong Yangsan-City, Kyoungnam
               
               
                  A969
               
            
                  Cosmo Wire Ltd, 4-10, Koyeon-Ri, Woong Chon-Myon Ulju-Kun, Ulsan
               
               
                  A969
               
            
                  Dae Heung Industrial Co., Ltd, 185 Pyunglim — Ri, Daesan-Myun, Haman — Gun, Gyungnam
               
               
                  A969
               
            
                  DSR Wire Corp., 291, Seonpyong-Ri, Seo-Myon, Suncheon-City, Jeonnam
               
               
                  A969
               
            
                  Kiswire Ltd, 20th Fl. Jangkyo Bldg, 1, Jangkyo-Dong, Chung-Ku, Seoul
               
               
                  A969
               
            
                  Line Metal Co. Ltd, 1259 Boncho-ri, Daeji-Myeon, Changnyeong-gun, Gyeongnam
               
               
                  B926
               
            
                  Manho Rope & Wire Ltd, Dongho Bldg, 85-2 4 Street Joongang-Dong, Jong-gu, Busan
               
               
                  A969
               
            
                  Seil Wire and Cable, 47-4, Soju-Dong, Yangsan-Si, Kyungsangnamdo
               
               
                  A994
               
            
                  Shin Han Rope Co., Ltd, 715-8, Gojan-Dong, Namdong-gu, Incheon
               
               
                  A969
               
            
                  Ssang YONG Cable Mfg. Co., Ltd, 1559-4 Song-Jeong Dong, Gang-Seo Gu, Busan
               
               
                  A969
               
            
                  Young Heung Iron & Steel Co., Ltd, 71-1 Sin-Chon Dong, Changwon City, Gyungnam
               
               
                  A969«
               
            
   Artikel 2
   Det pålægges herved toldmyndighederne at ophøre med den registrering af importen, der er foretaget i henhold til artikel 3 i forordning (EU) nr. 806/2013. Der vil ikke blive opkrævet antidumpingtold på import, som gøres til genstand for en sådan registrering.
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. maj 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 343 af 22.12.2009, s. 51.
   
      (2)  Rådets forordning (EF) nr. 1796/1999 af 12. august 1999 om indførelse af en endelig antidumpingtold og endelig opkrævning af den midlertidige told på importen af tovværk og kabler af stål med oprindelse i Folkerepublikken Kina, Ungarn, Indien, Mexico, Polen, Sydafrika og Ukraine og om afslutning af antidumpingproceduren vedrørende importen af denne vare med oprindelse i Republikken Korea (EFT L 217 af 17.8.1999, s. 1).
   
      (3)  Rådets forordning (EF) nr. 1601/2001 af 2. august 2001 om indførelse af en endelig antidumpingtold på importen af tovværk og kabler af jern og stål med oprindelse i Den Tjekkiske Republik, Rusland, Thailand og Tyrkiet og om endelig opkrævning af den midlertidige told (EFT L 211 af 4.8.2001, s. 1).
   
      (4)  Rådets forordning (EF) nr. 1858/2005 af 8. november 2005 om indførelse af en endelig antidumpingtold på importen af tovværk og kabler af stål med oprindelse i Folkerepublikken Kina, Indien, Sydafrika og Ukraine efter en udløbsundersøgelse i henhold til artikel 11, stk. 2, i forordning (EF) nr. 384/96 (EUT L 299 af 16.11.2005, s. 1).
   
      (5)  Rådets gennemførelsesforordning (EU) nr. 400/2010 af 26. april 2010 om udvidelse af den endelige antidumpingtold, der indførtes ved forordning (EF) nr. 1858/2005 på importen af tovværk og kabler af stål med oprindelse i bl.a. Folkerepublikken Kina, til også at omfatte importen af tovværk og kabler af stål afsendt fra Republikken Korea, uanset om varen er angivet med oprindelse i Republikken Korea eller ej, og om afslutning af undersøgelsen vedrørende import afsendt fra Malaysia (EUT L 117 af 11.5.2010, s. 1).
   
      (6)  Rådets gennemførelsesforordning (EU) nr. 102/2012 af 27. januar 2012 om indførelse af en endelig antidumpingtold på importen af tovværk og kabler af stål med oprindelse i Folkerepublikken Kina og Ukraine, som blev udvidet til at omfatte importen af tovværk og kabler af stål afsendt fra Marokko, Moldova og Republikken Korea, uanset om varen er angivet med oprindelse i de lande, efter en udløbsundersøgelse i henhold til artikel 11, stk. 2, i forordning (EF) nr. 1225/2009 og om afslutning af udløbsundersøgelsen vedrørende importen af tovværk og kabler af stål med oprindelse i Sydafrika i henhold til artikel 11, stk. 2, i forordning (EF) nr. 1225/2009 (EUT L 36 af 9.2.2012, s. 1).
   
      (7)  Rådets gennemførelsesforordning (EU) nr. 558/2012 af 26. juni 2012 om ændring af gennemførelsesforordning (EU) nr. 102/2012 om indførelse af en endelig antidumpingtold på importen af tovværk og kabler af stål med oprindelse i bl.a. Folkerepublikken Kina, som blev udvidet til at omfatte importen af tovværk og kabler af stål afsendt fra bl.a. Republikken Korea, uanset om varen er angivet med oprindelse i Republikken Korea (EUT L 168 af 28.6.2012, s. 3).
   
      (8)  Kommissionens forordning (EU) nr. 806/2013 af 26. august 2013 om indledning af en fornyet undersøgelse af Rådets gennemførelsesforordning (EU) nr. 102/2012 om indførelse af en endelig antidumpingtold på importen af tovværk og kabler af stål med oprindelse i bl.a. Republikken Kina, som er udvidet til også at omfatte importen af tovværk og kabler af stål afsendt fra bl.a. Republikken Korea, uanset om varen er angivet med oprindelse i Republikken Korea, med henblik på at fastslå, om en koreansk eksportør kan indrømmes fritagelse for disse foranstaltninger, om ophævelse af den gældende antidumpingtold på importen fra denne eksportør og om registrering af denne import (EUT L 228 af 27.8.2013, s. 1).